PORNAISTEN KUNNAN OSAVUOSIKATSAUS 1.1.-31.3.2021

**SIVISTYSTOIMIALA**

****

****

**Arvio talousarvion toteutumisesta:**

Sivistystoimialan toimintatuloista on toteutunut 32 % prosenttia ja toimintakuluista 23 % prosenttia. Toimintatuottoja on kertynyt tammi-maaliskuulta 34 555 euroa talousarviota enemmän. Toimintatuottojen osalta talousarviota parempana ovat toteutuneet mm. varhaiskasvatusmaksut ja kotikuntakorvaustuotot. Varhaiskasvatusmaksutulojen osalta tulee asiakasmaksutuottoihin muutoksia elokuusta alkaen, jolloin tulojen odotetaan laskevan.

Kotikuntakorvaustulot ja kotikuntakorvausmenot arvioitiin budjettiin Kuntaliiton antamien ennakollisten valtionosuustietojen mukaisesti. Kotikuntakorvaustulot ja menot maksetaan osana valtionosuuksia, mutta ne kirjataan esi- ja perusopetuksen kustannuspaikoille. Lopullinen valtionosuuspäätös tuli 30.12.2020. Kotikuntakorvaustulojen määrä kasvoi budjetoituun verrattuna. Kotikuntakorvaustuloja oli budjetoitu 120 000 euroa, joka valtionosuuspäätöksen mukaan vuodelle 2021 on 158 190 euroa. Talousarvioon esitetään tältä osin muutosta.

Toimintamenoissa säästöä sivistystoimen osalta on tullut erityisesti vapaa-aikapalveluissa henkilöstön osalta, kun henkilöstövajetta on ollut niin vapaa-aikapalveluiden hallinnossa kuin liikuntapalveluissa. Myös esi- ja perusopetuksen menoissa on säästöä talousarvioon nähden mm. asiakaspalvelujen ostoissa muilta (kotikuntakorvausmenot), koulukuljetusmenoissa ja aineissa ja tarvikkeissa, joissa hankinnat painottuvat elokuulle. Kotikuntakorvausmenoja on edellisvuotta vähemmän, kun kunnan oppilaita on aiempaa vuotta vähemmän muiden kuntien oppilaitoksissa.

Esi-ja perusopetuksen ja varhaiskasvatuksen hankkeet ovat toteutuneet suunnitelmien mukaisesti. Vapaa-aikatoimen lähiliikuntahankkeessa menot ja niitä vastaavat hanketulot käytetään myöhemmin vuoden aikana. Työpajatoiminnan rahoituspäätöstä vuodelle 2021 ei ole vielä saatu, eikä tuloja sen osalta ole kertynyt.

Uusien rahoituspäätöksien osalta ensimmäisen osavuosikatsauksen ajanjaksolla on saatu valtionavustusta varhaiskasvatuksen liikuntahankkeeseen 24.000€ ja investoinneista esteettömään luontopolkuun 60.000€. Molempien hankkeiden omarahoitusosuus on 50 %. Esteettömän luontopolun hankerahoitukseen varauduttiin talousarviota tehtäessä. Varhaiskasvatuksen liikuntahankkeessa on tarkoitus palkata liikuntakoordinaattori sekä parantaa liikkumisen edellytyksiä liikuntavälinehankinnoin toimintakaudella 2021-22. Tästä syystä esitetään muutosta varhaiskasvatuksen osalta sekä talousarvion menoihin että tuloihin.

**Tarvittavat muutokset talousarvioon:**

**Esi- ja perusopetus TOT 2021 TA 2021 Muutos MTA 2021 KP.Tili**

Kotikuntakorvaustulot 39 546 120 000 +38 190 158 190 4011.30062

**Varhaiskasvatus TOT 2021 TA 2021 Muutos MTA 2021 KP.Tili**

Määräaik. palkat ja palkkiot -9720 0 -16 000 -16 000 4310.40003

Eläkekulut -5888 -16890 - 3 000 -19 890 4310.41101

Muut henkilösivukulut -624 -1591 -1 000 -2 591 4310.42101

Aineet, tarvikkeet ja tavarat -246 -500 -4 000 -4 500 4310.4580

Tuet ja avustukset 18 519 64 000 +12 000 76 000 4310.3300

**Olennaiset tapahtumat toimialalla:**

**Esi- ja perusopetus**

Esi- ja perusopetuksen menot ovat toteutuneet selkeästi talousarvion mukaisesti. Toimintatuotot ovat toteutuneet yli talousarvion.

Tavoitteiden osalta vuoden 2021 alussa opetussuunnitelmaan liittyvää kehittämistyötä jatkettiin suunnitelman mukaan kouluttamalla henkilöstöä alueellisen hankkeen (Kaikille yhteinen koulu) kautta. Kehittämisen pääteemoina ovat yhdessä tekeminen sekä joustavat opetusjärjestelyt. Lisäksi opetuksen osalta alkuvuodesta valmistauduttiin oppivelvollisuuden laajentumisen tarvitsemiin järjestelyihin.

Alkuvuodesta 2021 on toimittu edelleen lähiopetuksessa tavanomaisesta poikkeavin järjestelyin koronaviruksen vuoksi. Maskeja on käytetty opetuksessa loppuvuodesta 2020 alkaen yläkoulun oppilaiden osalta ja tammikuusta 2021 alkaen 6. luokkalaisista alkaen. Yläluokkien oppilaat siirtyivät etäopetukseen maaliskuussa 2021.

**Varhaiskasvatus**

Varhaiskasvatuksen menot ovat toteutuneet talousarvion mukaisesti. Alkuvuodesta tuotot ovat ylittyneet budjetoidusta, mutta 1.8.2020 voimaan tuleva maksujen muutos vähentää loppuvuoden maksutuottojen kertymää.

Tavoitteiden osalta alkuvuonna 2021 jatkettiin varhaiskasvatussuunnitelman jalkauttamisen merkeissä. Tavoitteena on ollut kehittää varhaiskasvatussuunnitelman mukaista toimintakulttuuria mm. koko henkilöstölle tarjottavien koulutuskokonaisuuksien kautta.

Linnunlaulun päiväkodin laajennuksen valmistelua jatkettiin alkuvuodesta 2021. Laajennuksen oletetaan valmistuvan vuoden 2022 alussa. Aurinkolinnan päiväkodin toiminta on siirretty tilapäisesti Yhtenäiskoulun alueella sijaitsevaan Wanhan puukoulun rakennukseen, kunnes Linnunlaulun laajennus valmistuu.

**Kirjasto- ja kulttuuripalvelut**

Kirjastopalveluita on tarjottu alkuvuodesta rajoitetuin aukioloaikojen puitteissa ja myöskin palveluvalikoimaa on jouduttu supistamaan. Kulttuuritapahtumat on siirtyneet verkkoon. Kirjastosta on jaettu ikäihmisille liukuesteitä. Kirjasto toimii myös kasvomaskien jakopisteenä. Kirjasto toimii verkon kautta 24/7 normaalisti, tarjoten muun muassa lukuisia erilaisia e-palveluita.

Koronatilanne on vaikuttanut voimakkaasti kansalaisopiston alkuvuoden toimintaan: osa suunniteluista kursseista on jouduttu perumaan kokonaan ja osa on voitu järjestää verkossa. Musiikkiopisto on pysynyt tavoitteessaan järjestää opetusta pornaislaisille oppilailleen myös korona-epidemian aikana. Aikavälillä 1.1-31.3.2021 opetus on toteutettu lähi- ja etäopetuksena riippuen Porvoon kaupungin (HUS) ja Pornaisten kunnan (Keusote) päätöksistä.

**Vapaa-aikapalvelut**

**Talousarviovuoden 2021 ensimmäinen neljännes oli poikkeuksellinen aiempiin vuosiin verrattuna maailman laajuisen** Covid-19 **pandemian vuoksi.** Nuorisotalo PoNu ja vakiovuorot ovat olleet tauolla koko alkuvuoden. Vakiovuoroista vain alle 12-vuotiaiden harrastustoiminta on jatkunut. Myös ryhmäliikuntapalvelut olivat koko alkuvuoden tauolla. **Isojärven** leirimaja on ollut normaalissa vuokrauskäytössä alkuvuoden ajan.

Rajoitukset ovat vaikuttaneet jonkin verran vapaa-aikapalveluiden tuottoihin. **Vastaavasti runsasluminen talvi lisäsi liikuntapaikkojen ylläpidosta ja hoidosta aiheutuvia kustannuksia.**

Poikkeusaikana palveluiden toteuttamisessa on käytetty mahdollisuuksien mukaan erilaisia etä- ja hybridimalleja.

Etsivällä nuorisotyöntekijällä on ollut alkuvuoden aikana 34 asiakasta. Heistä neljä ohjautui eteenpäin, joko muihin palveluihin, työelämään, tai opiskelemaan. Ohjaamossa asioi 26 nuorta, jotka saivat monialaista ohjausta myös muilta Ohjaamon asiantuntijoilta. Mediapaja toimi osan ensimmäisestä vuosineljänneksestä hybridi-mallilla puoliksi etänä. Mediapajalla on ollut viisi asiakasta, joista 1 on sijoittunut työllisyyspalveluihin.

Ryhmäliikuntatuntien tilalla on järjestetty korvaavia tunteja Facebook-liven kautta. Kaksi kertaa viikossa järjestettyihin etäjumppiin on osallistunut keskimäärin 10–15 osallistujaa / kerta. Live-tallenteita on katsottu jälkikäteen keskimäärin 70 kertaa / tallenne. Kuntalaisia on kannustettu omatoimiseen luonto- ja lähiliikuntaan sosiaalisessa mediassaVapaa-aikapalveluiden Facebook- ja Instagram-tileillä on julkaistu kuvia ja videovinkkejä Pornaisten lähiliikuntamahdollisuuksista.

Lapsille ja nuorille pystyttiin järjestämään rajoitusten puitteissa oma lähi – ja luontoliikunnan talvilajikokeilukerho. Liikuntapalvelut oli myös mukana järjestämässä yläkoululaisten höntsäpelejä ulkona. Myös nämä ryhmät olivat täynnä. Lähi – ja luontoliikuntapaikkoja käytettiin työikäisten ja ikääntyvien yksilöohjauksissa sekä elintapaneuvonnassa Aikuisille ja ikääntyville suunnitellut lähiliikuntaryhmät jäivät pandemiasta johtuvien rajoitusten vuoksi toteutumatta.

**Tulosaluekohtaiset toteutumat 1.1.-31.3.2021, ulkoiset erät**

****

****

****

****

****

**Investointien toteutuminen**

****

**Tavoitteiden toteutuminen**

|  |  |  |
| --- | --- | --- |
| **STRATEGINEN TAVOITE: PANOSTUS KASVUN JA OPPIMISEN KOKONAISUUDEN SUJUVUUTEEN** | |  |
| Vuositavoite: | Mittari: |  |
| Pornaisten kunnan hyvinvointisuunnitelma valmistuu vuonna 2021 osana koko kunnan strategiasuunnittelua | Suunnitelman valmistuminen | Toukokuulle 2021 on suunniteltu kunnan ja Keusoten yhteistä miniseminaaria, joka toimii suunnitelman yhteisen työstämisen käynnistyksenä. Valtuustokauden vaihduttua strategian ja hyvinvointisuunnitelman valmistelua jatketaan uusien valtuutettujen kanssa. |

|  |  |  |
| --- | --- | --- |
| **STRATEGINEN TAVOITE: PANOSTUS KASVUN JA OPPIMISEN KOKONAISUUDEN SUJUVUUTEEN** | |  |
| Vuositavoite: | Mittari: |  |
| Yksityisen varhaiskasvatuksen laajuus pidetään suhteellisesti vuoden 2020 tasolla kokonaislapsimäärä huomioiden | Yksityisessä varhaiskasvatuksessa olevien lasten määrä suhteessa koko kunnan lapsimäärään | Koronavuoden aikana yksityisen varhaiskasvatuksen kysyntä väheni siten, että varhaiskasvatuksessa on n. 10 lasta vähemmän kuin vastaavana ajankohtana edellisenä vuonna. |

|  |  |  |
| --- | --- | --- |
| **STRATEGINEN TAVOITE: TOIMINTATAVAT JA AKTIVITEETIT** | |  |
| Vuositavoite: | Mittari: |  |
| Pornaisiin soveltuvan perheiden tukemisen mallin valmistuminen | Uusien toimintatapojen suunnitelma ja käyttöönotto | Vanhemmuuden tukemiseen liittyvä koulutuspäivä pidettiin 17.4. koko varhaiskasvatuksen henkilöstölle, jolla parannetaan henkilöstön valmiuksia perheiden tukemiseen. Tarvittavat muutokset tehdään kuntakohtaiseen varhaiskasvatussuunnitelmaan toimintamallien osalta kesäkuussa 2021. |
| Pienryhmätoiminnan vakiintuminen kunnallisessa päiväkotitoiminnassa (toimintakulttuurin kehittäminen) | Uusien toimintatapojen suunnitelma ja käyttöönotto | Pienryhmätoiminta on käytössä/on otettu käyttöön kaikissa päiväkotiryhmissä Pornaisissa. Parasta kuntakohtaista toteuttamistapaa kehitetään edelleen. |

|  |  |  |
| --- | --- | --- |
| **STRATEGINEN TAVOITE: TOIMINTA- JA OPPIMISYMPÄRISTÖ** | |  |
| Vuositavoite: | Mittari: |  |
| Avoimen toiminnan asiakasmäärän pitäminen nykyisellä tasolla kokonaislapsimäärän vähenemisestä huolimatta | Asiakaskäyntien lukumäärä | Koronan vuoksi avointa toimintaa ei pystytty järjestämään kevään 2021 aikana. Tavoitteen arviointi siirtyy syksyyn 2021. |

|  |  |  |
| --- | --- | --- |
| **STRATEGINEN TAVOITE: PANOSTUS KASVUN JA OPPIMISEN KOKONAISUUDEN SUJUVUUTEEN** | |  |
| Vuositavoite: | Mittari: |  |
| Yhtenäiskoulun alueen kehittämissuunnitelma valmistuu ja etenemisvaihtoehto valitaan | Suunnitelman valmistuminen  Päätös etenemisen suunnasta | Tavoitteena on että kehittämissuunnitelma valmistuu osana strategiasuunnittelua syksyllä 2021. Keväällä 2021 toteutetaan suunnittelun kilpailutus. |

|  |  |  |
| --- | --- | --- |
| **STRATEGINEN TAVOITE: TOIMINTATAVAT JA AKTIVITEETIT**. | |  |
| Vuositavoite: | Mittari: |  |
| Yhteis- ja samanaikaisopettajuutena pidettyjen tuntien määrä kasvaa talousarviovuonna 2021 ja suunnitteluvuosilla 2022 ja 2023 | Lukuvuosisuunnitelmaan kirjatut yhteis-/samanaikaisopetuksen tunnit | Tavoitteen arviointi tapahtuu 3. osavuosikatsauksen yhteydessä lukuvuosisuunnitelman 2021-22 valmistuttua |
| Oppilaskohtaiset tietokoneet ovat käytössä kaikilla kunnan 6- luokan oppilailla lukuvuoden 2021-22 alusta | Oppilaskohtaisten koneiden määrä | Oppilaskohtaisten koneiden käyttöä on valmisteltu keväällä 2021 ja koneet otetaan käyttöön lukuvuoden 2021-22 alusta. Olemassa olevien koneiden vuoksi tavoite toteutuu todennäköisesti laajempana, eli 3. luokkaalaisille saataneen myös henkilökohtaiset koneet alakoulun ajaksi alkaen lukuvuodesta 2021-22. |

|  |  |  |
| --- | --- | --- |
| **STRATEGINEN TAVOITE: TOIMINTA- JA OPPIMISYMPÄRISTÖ** | |  |
| Vuositavoite: | Mittari: |  |
| Opetettujen tuntien kokonaismäärä pienenee vuosittain tarkoituksenmukaisten ryhmäkokojen seurauksena opetuksen tuntikehyksen lisäyksistä huolimatta | Opetetut tunnit | Tavoitteen toteutumista arvioidaan 3. osavuosikatsauksen yhteydessä, kun lukuvuoden 2021-22 lukuvuosisuunnitelmasta on päätetty. |

|  |  |  |
| --- | --- | --- |
| **STRATEGINEN TAVOITE: PANOSTUS KASVUN JA OPPIMISEN KOKONAISUUDEN SUJUVUUTEEN** Arvioimme ja kehitämme kunnan omaa palvelutuotantoa yksityisen palvelutarjonnan rinnalla sekä yhteistyössä naapurikuntien kanssa. Panostamme ennaltaehkäiseviin palveluihin terveyden ja hyvinvoinnin edistämisessä. | |  |
| Vuositavoite: | Mittari: |  |
| Osallistuminen paikallisten ja naapurikuntien kulttuuritoimijoiden tapaamisiin vähintään kaksi kertaa vuodessa. | Aville tehtävä vuositilasto. | Toteutunut. |
| Yhdessä Helle-kimpan kanssa palvelutuotannon kehittäminen, esimerkiksi ”kirja kohtaa lukijan” – hankkeen datan hyödyntäminen kirjaston työssä. Hankintaportaalin käyttöönotto. | Aville tehtävä vuositilasto.  Hankkeiden loppuraporttien seuranta. | Toteutunut. |
| Kansalaisopisto toteuttaa vapaan sivistystyön lainsäädännön mukaista toimintaa Pornaisissa. Opiston tehtävänä on tarjota kaiken ikäisille kuntalaisille lähipalveluna mahdollisuutta aktiiviseen, elinikäiseen ja tavoitteelliseen opiskeluun ja harrastamiseen.  Kansalaisopiston toiminnalle on tyypillistä vapaaehtoisuus, omaehtoinen oppiminen, kansalaisvalmiuksien kehittäminen ja kuntalaisten hyvinvoinnin sekä sosiaalisten verkostojen luominen ja tukeminen. | Toteutuneiden kurssien seuranta,  ovatko ne vastanneet asetettuja  tavoitteita. Opetushallitukselle ja  tilastokeskukselle tehtävät vuosiraportit. | Koronatilanteesta johtuen ainoastaan lasten kurs-sit ovat toteutu-neet lähiopetuk-sena helmikuusta lähtien.  Muut kurssit on toteu-tettu etänä tai sitten ne on kokonaan peruttu |
| Musiikkiopisto haluaa olla kehittämässä kuntalaisten hyvinvointia esimerkiksi tarjoamalla tapahtumia, esityksiä ja konsertteja, joko järjestämällä niitä yksin tai yhdessä kunnan kanssa, riippuen käytössä olevista resursseista. Kulttuuritapahtuman mahdollinen livelähetys, mikäli resurssit ja asiaa koskevat säädökset antavat siihen mahdollisuuden. Vähintään kaksi laajaa kulttuuritapahtumaa vuosittain. | Aville, Opetushallitukselle ja  Tilastokeskukselle tehtävät vuositilastot | Alkuvuoden tavoite on toteutunut. Musiikkiopisto on tarjonnut Youtube-konsertteja (myös live-striimaus). |

|  |  |  |
| --- | --- | --- |
| **STRATEGINEN TAVOITE: TOIMINTATAVAT JA AKTIVITEETIT** Kehitämme uusia toimintatapoja sekä Pornaisten elinvoimaa lisääviä aktiviteetteja yhteistyössä kolmannen sektorin kanssa. Hyödynnämme kehittämisessä kuntalaisten lisääntyneen aktiivisuuden ja tuemme hyvien hankkeiden toteutumista lisäämällä niille myös taloudellisia resursseja. | |  |
| Vuositavoite: | Mittari: |  |
| Sanapaltti-tietokannan sisällön laajentaminen arkisto-osioon, tämän osion rakentamiseen otetaan mukaan kuntalaiset. | Arkisto-osion laajuus vuoden lopussa. | Työn alla. |
| Otamme kunnan asukkaat mukaan kirjastossa olevien näyttelyiden suunnitteluun. | Aville tehtävä vuositilasto. | Ei toteutunut (korona). |
| Koulujen ja varhaiskasvatuksen kanssa pidetään yhteistyössä kuvataiteen maksuttomia työpajoja. Tämän yhteistyön tarkoituksena on tuoda tutuksi taiteen perusopetuksen kuvataiteen opetusta. Opisto järjestää kirjaston tiloissa keväisin kaksi näyttelyä, joista toinen on taiteen perusopetuksen kuvataiteen näyttely. | Seurataan työpajojen ja näyttelyiden toteutuminen vuositasolla. | Koronatilan-teen takia työpajoja ja näyttelyitä ei ole voitu toteuttaa. |
| Musiikkiopisto lisää ja kasvattaa opetusta johdonmukaisesti Pornaisissa. | Musiikkileikkikoululaisten määrä kunnassa. | Tavoite on toteutunut. Musiikkileikkikoululaisia on n. 70 hlö. Musiikkiopistolla on useita ryhmiä (7-8) Linnunlaulun ja Aurinkolinnan päiväkodeissa. Yhteistyö päiväkotien kanssa on sujuvaa. |

|  |  |  |
| --- | --- | --- |
| **STRATEGINEN TAVOITE: TOIMINTA- JA OPPIMISYMPÄRISTÖ**  Kohdistamme erityisiä toimintapiteitä kunnan vetovoiman lisäämiseen, lapsiperheiden houkuttelemiseen ja muuttohalukkuuden lisäämiseen. Tavoitteenamme ovat kunnan väestön kasvu ja tarkoituksenmukaiset ryhmäkoot kunnan palvelutuotannossa. | |  |
| Vuositavoite: | Mittari: |  |
| Kulttuuripalvelut jalkautuu ja tarjoaa toimintaa sekä verkossa että eri kunnan toimipisteissä. | Aville tehtävä vuositilasto . | Toteutunut osittain. |
| Kirjastopalvelujen toiminta- ja oppimisympäristö on verkossa käytössä 24/7. | Finna-raporttien seuranta: onko Helle-finna jouduttu ajamaan alas vuoden aikana, jolloin verkko ei ole ollut käytössä luvatun mukaisesti. | Toteutunut. |
| Kansalaisopiston uutena yhteistyökumppanina on kuntalaisten muodostama luonto- ja ympäristöasioihin keskittyvä ryhmä. | Opetushallitukselle ja tilastokeskukselle tehtävät vuosiraportit: onko ryhmä perustettu ja montako kertaa se on toiminut. | Koronatilanteen vuoksi ei ole ollut kokoon-tumisia. |
| Valtionvarainministeriön rahoittaman musiikkiopiston digihankkeen testaaminen. | Hankkeen raportin seuranta: onko testaaminen onnistunut ja otetaanko hanke käyttöön vakinaisesti. | Hanke on käynnissä ja soitinesittelyvideoita kuvataan parhaillaan. Nettialustaa luodaan ja visualisointia kehitetään. Hanke päättyy vuoden 2021 lopulla. |

|  |  |  |
| --- | --- | --- |
| **STRATEGINEN TAVOITE: PANOSTUS KASVUN JA OPPIMISEN KOKONAISUUDEN SUJUVUUTEEN** Arvioimme ja kehitämme kunnan omaa palvelutuotantoa yksityisen palvelutarjonnan rinnalla sekä yhteistyössä naapurikuntien kanssa. Panostamme ennaltaehkäiseviin palveluihin terveyden ja hyvinvoinnin edistämisessä. | |  |
| Vuositavoite: | Mittari: |  |
| Nuorisopalvelujen saavutettavuutta parannetaan jalkautumalla nuorten luonnollisiin toiminta- ja ajanviettoympäristöihin. Tavoitteena on osallistumisen kynnyksen madaltaminen niin, että yhä useampi nuori löytää nuorisotyön palveluiden pariin. Saavutettavuutta parannetaan myös tehokkaalla viestinnällä sosiaalisessa mediassa. | Jalkautumisten määrä/kohdattujen nuorten määrä yhteensä | 1 / 20 |
| Seinättömän nuorten työpaja ja ohjaamo toiminnan menetelmät vakiinnutetaan yhdessä yritysten, muiden kuntien ja kunnan hallintokuntien kanssa yhteistyössä. Painopisteenä ovat hyvinvointiohjelman mukaisesti ennaltaehkäisevä ja matalankynnyksen tuen kehittäminen auttamaan nuoria elämän muutoskohdissa. | Yhteistyöprojektien määrä.  Asiakkaiden ohjautuminen ohjaamosta ja työpajalta eteenpäin. | 1  5 |

|  |  |  |
| --- | --- | --- |
| **STRATEGINEN TAVOITE: PANOSTUS KASVUN JA OPPIMISEN KOKONAISUUDEN SUJUVUUTEEN** Arvioimme ja kehitämme kunnan omaa palvelutuotantoa yksityisen palvelutarjonnan rinnalla sekä yhteistyössä naapurikuntien kanssa. Panostamme ennaltaehkäiseviin palveluihin terveyden ja hyvinvoinnin edistämisessä. | |  |
| Vuositavoite: | Mittari: |  |
| Tavoitteena on hyvinvointiohjelman mukaisesti mahdollistaa ja kannustaa erilaisin keinoin monipuolinen omaehtoinen liikunta kaikenikäisille kuntalaisille. Luonto- ja lähiliikuntahankkeelle haetaan jatkoa vuodelle 2021. | Luonto- ja lähiliikuntahankkeen toteutuminen | Käynnistetty |
| Hyvinvointineuvontaa kehitetään tavoittamaan kaikki kohderyhmät markkinoimalla toimintaa ja lisäämällä monialaista yhteistyötä. Työterveyshuolto ja terveystoimi ovat sitoutuneita ohjaamaan asiakkaita hyvinvointineuvonnan piiriin. Tulevana kautena tavoitteena on saada myös kouluterveydenhuolto mukaan. | Hyvinvointineuvonnan asiakkaiden määrä ja yhteistyön aloittaminen kouluterveydenhuollon kanssa | 19  Yhteistyö kouluterveydenhuollon kanssa siirtyy syksylle 2021 |
| Ikäihmisten sekä vammaisten liikuntapalveluja parannetaan vastaamaan paremmin erityisryhmien tarpeita ja toiveita. Ikäihmisten osallistumisen kynnystä madalletaan ja vammaiset henkilöt saavan ilmaisen kulkuoikeuden kuntosalille. | Ikäihmisille suunnatun palautekyselyn vastaukset koskien liikuntapalveluja ja eläkeläistreffien toteutuminen. Vammaisten henkilöiden kuntosalimaksun vapautuminen. | Siirtyy syksylle 2021 |

|  |  |  |
| --- | --- | --- |
| **STRATEGINEN TAVOITE: TALOUS** | |  |
| Vuositavoitteet: | Mittari: | Toteutuma |
| Toimialat pysyvät talousarviossa ja määrärahamuutokset tuodaan ajoissa talousarviokäsittelyyn tilikauden aikana. | Talousarvion toteutuminen | Talousarvio on toteutunut toimialoilla suunnitellusti. Talousarviomuutos- tarpeet on tuotu esille osavuosikatsauksien yhteydessä. |
| Taloudelliset tunnusluvut eivät ylitä uusia kriisikuntakriteereitä, joilla voidaan käynnistää arviointimenettely:   1. kunta ei ole kattanut taseeseen kertynyttä alijäämää määräajassa 2. kertynyt alijäämä/asukas enint. 1 000 €/asukas ja ed. vuosi enint. 500 €/asukas   TAI kaikki seuraavat kahtena vuonna peräkkäin:   * vuosikatteen ja poistojen suhde on yli 80 % * kunnan tuloveroprosentti on ylempi kuin 2,0 % kaikkien kuntien painotettu keskimääräinen tuloveroprosentti (2020: 19,97) * asukaskohtainen kuntakonsernin lainojen ja vuokravastuiden määrä ei ylitä kaikkien kuntakonsernien keskimääräistä asukaskohtaista määrää väh. 50 %:lla * konsernitilinpäätöksen laskennallinen lainanhoitokate on yli 0,8 | Tunnuslukujen toteutuminen | Tunnusluku arvot eivät ylity:  Kunnalla on yli 10 miljoonaa kertynyttä ylijäämää taseessa, joka asukasta kohti oli 2062 €  v. 2020 164,3 %  v. 2020 20,5  v. 2020 2813 €/as.  v. 2020 2,6 |

|  |  |  |
| --- | --- | --- |
| **STRATEGINEN TAVOITE: TOIMINTAYMPÄRISTÖ**  Kohdistamme erityisiä toimintapiteitä kunnan vetovoiman lisäämiseen, lapsiperheiden houkuttelemiseen ja muuttohalukkuuden lisäämiseen. Tavoitteenamme ovat kunnan väestön kasvu ja tarkoituksenmukaiset ryhmäkoot kunnan palvelutuotannossa. | |  |
| Vuositavoite: | Mittari: | Toteutuma 31.3.2021 |
| Väestön kasvu | Asukasluvun kehitys | 31.3.2021 tilanne: 5083 (+13 henkilöä) |
| Myydä 5-6 omakotitonttia ja 2-3 yritystonttia | Toteutuneet kaupat | Yksi omakotitontti myyty |

|  |  |  |
| --- | --- | --- |
| **STRATEGINEN TAVOITE: TYÖNTEON EDELLYTYKSET** Johdamme kunnan toimintaa ja taloutta niin, että henkilöstöllä on hyvät työnteon edellytykset. | |  |
| Vuositavoite: | Mittari: | Toteutuma 31.3.2021: |
| Toimivat ja hyvinvoivat työyhteisöt:  työyhteisön turvallisuus,  toimivat tilat ja  henkilöstön työhyvinvointi | työtapaturmien määrä  henkilöstötyytyväisyyskyselyn tulokset  sairauspoissaolojen määrä kalenteripäivät/hlö | Työtapaturmista johtuvia poissaoloja ei ole ollut alkuvuonna.  Henkilöstötyytyväisyyskyselyn 11/2020 kokonaisarvosana 3,76 (asteikko 1-5)  Sairauspoissaolot 1005 kalenteripäivää alkuvuodelta eli 5,29/hlö.  (vuonna 2020 koko vuosi 2973 kalenteripäivää ja 15,86/hlö) |

|  |  |  |
| --- | --- | --- |
| **STRATEGINEN TAVOITE: HENKILÖSTÖN UUDISTUMINEN** Tuemme henkilöstömme uudistumista onnistuneilla rekrytoinneilla, koulutuksella ja varautumalla osaamisen siirtoon eläköitymisten yhteydessä. | |  |
| Vuositavoite: | Mittari: | Toteutuma 31.3.2021: |
| Rekrytointiprosessien sujuvuus ja rekrytointitarpeiden ennakointi | Palvelussuhteisiin saadaan päteviä hakijoita | Alkuvuoden osalta on tehty rekrytointeja. Hakemuksia on saatu virasta/työsuhteesta riippuen vaihtelevasti. Osa palvelussuhteista on laitettu uudelleen hakuun pätevien hakijoiden puuttuessa. |
| Henkilöstösuunnittelu ja henkilöstöriskien hallinta | Riskikartoituksen jatkuva ylläpito ja seuranta henkilöstöriskien osalta, varahenkilöiden/sijaisten nimeäminen | Henkilöstöriskejä arvioidaan osana kunnan riskienhallintaa. |
| Ajantasainen osaaminen ja ammattitaito | Kehityskeskustelut väh. kerran vuodessa.  Koulutussuunnitelmien laadinta ja toteutus, koulutuspäivien määrä. | Kehityskeskusteluja käydään pitkin vuotta.  Koulutussuunnitelmat on laadittu.  Koulutuspäiviä on toteutunut alkuvuonna 96 päivää.  (Koulutuspäiviä vuonna 2020 yht. 125) |

|  |  |  |
| --- | --- | --- |
| **STRATEGINEN TAVOITE: YRITYSTOIMINTA** Tarjoamme kilpailukykyisen ja yhteistyöhön panostavan toimintaympäristön kunnassa jo toimiville yrityksille sekä kuntaan sijoittuville uusille yrityksille. Panostamme tonttitarjonnan lisäämiseen yritysalueiden vetovoiman parantamiseksi. | |  |
| Vuositavoite: | Mittari: |  |
| Yhteistyön muotojen kehittäminen ja yritystoiminnan tarpeiden huomioiminen: yrittäjäillat ja ilmaiset koulutustapahtumat yhteistyössä Keuken kanssa | Järjestetyt tapahtumat | Keuke on järjestänyt tapahtumia verkossa. Kunta on markkinoinut tapahtumia omilla foorumeillaan. |
| Uusien yritystonttien määrän kasvattaminen | Uudet yritystontit, kpl | Pornaisten Portin asemakaavan laajennus on vireillä. |

|  |  |  |
| --- | --- | --- |
| **STRATEGINEN TAVOITE: MUUT ELINVOIMAA LISÄÄVÄT TEKIJÄT/MARKKINOINTI**  Markkinoimme viihtyisää ja turvallista kuntaamme tehokkaasti ja uusilla innovatiivisilla tavoilla. Tiedotamme kunnan toiminnasta ja mahdollisuuksista selkeällä tavalla myös sosiaalista mediaa ja muita uusia tiedotuskanavia hyödyntäen. | |  |
| Vuositavoite: | Mittari: | 31.3.2021 |
| Sosiaalisen median lisääntyvä käyttö kunnan tiedotteiden ja uutisten välityksessä | Instagram-, twitter ja Facebook-seuraajien määrän kehittyminen | Instagram-seuraajat 525 (+28)  Twitter-seuraajat 139 (+12)  Facebook-seuraajat 1756 (+54) |
| Kunnan medianäkyvyyden parantaminen | Medianäkyvyys seurantaraportin tulokset | Mediaseuranta uudistetaan syksystä 2021 lähtien. |

|  |  |  |
| --- | --- | --- |
| **STRATEGINEN TAVOITE: JOUKKOLIIKENNE**  Etsimme uudenlaisia liikenneratkaisuja sekä mahdollisuuksia joukkoliikennepalvelujen kehittämiseen. | |  |
| Vuositavoite: | Mittari: |  |
| Kestävän liikkumisen hanke: Selvitetään uusia toimintamalleja ja kehitetään niitä yhdessä kuntalaisten kanssa. | Hankkeen toteutuminen. | Käynnistyy kuluvan vuoden aikana. |

|  |  |  |
| --- | --- | --- |
| **STRATEGINEN TAVOITE: KUNNAN TUNNETTAVUUS** Varmistamme monipuolisen tontti- ja asuntotarjonnan panostamalla kuntakeskuksen kehittämiseen sekä kyläkeskusten rakenteen tiivistämiseen erityisesti koulujen läheisyydessä. | |  |
| Vuositavoite: | Mittari: |  |
| Kaavoitusohjelman toteuttaminen | Asemakaavoitettuja omakoti- ja teollisuustontteja on riittävästi tarjolla | Pellavarinteen asemakaava-alueen 1. osan kunnallistekniikka valmistuu 30.6.2021 mennessä (30 uutta tonttia). |
| Paikkatietoon perustuvan aineiston kerääminen ja ylläpito ajantasaisena. | Paikkatietojärjestelmän käyttöönotto | Paikkatietojärjestelmä on toiminnassa ja sitä on kehitetty edelleen vuoden 2021 aikana. |

|  |  |  |
| --- | --- | --- |
| **STRATEGINEN TAVOITE: KUNNALLISTEKNIIKAN JA VÄYLÄVERKOSTOJEN YLLÄPITO JA KEHITTÄMINEN**  Panostamme liikenneturvallisuuden parantamiseen kevyen liikenteen väylien suunnittelulla ja rakentamisella. Haemme aktiivisesti yhteistyökumppaneita osallistumaan liikenneväyliemme rahoittamiseen. | |  |
| Vuositavoite: | Mittari: |  |
| Katuja ja liikenneväyliä rakennetaan/korjataan korjaussuunnitelman/investointiohjelman mukaisesti | Korjaussuunnitelma/investointiohjelma | Pellavarinteen asemakaava-aluetta rakennetaan investointiohjelman mukaisesti. |
| Liikennemerkkien päivittäminen vastaamaan uuden tieliikennelain vaatimuksia. | Kunnan katualueiden liikennemerkit vastaavat voimassa olevaa tieliikennelakia | Liikennemerkkien osalta kartoitus tehty. |